Rivalstvo Federera i Nadala

Rodžer Federer iz Švajcarske i Rafael Nadal iz Španije su profesionalni teniseri koji su igrali do sada 28 puta, Španac vodi u ukupnom skoru 18-10. Mnogi teniski stručnjaci i navijači smatraju da je ovo najbolje rivalstvo u istoriji tenisa. Deo je takozvanog trivalstva u tenisu koje čine još Rivalstvo Đokovića i Nadala i Rivalstvo Đokovića i Federera.
## Istorija rivalstva
### 2004-2008

Federer i Nadal su igrali svoj prvi meč 2004. godine na Majami mastersu, tada sedmanestogodišnji Nadal je iznenađujuće lako pobedio. Drugi meč su odigrali takođe u Majamiju sledeće godine u kome je Federer pobedio 3-2. Nešto kasnije igrali su u polufinalu Rolan Garosa i to je bio njihov prvi susret na šljaci. Nadal je pobedio u četiri seta na putu ka osvajanju svog prvog Grend slem trofeja.
2006.-e godine igrali su šest mečeva. Nadal je pobedio u prva četiri, prvo u finalu Dubaija u februaru.
Španac je nastavio sa pobedama u finalima mastersa u Monte Karlu i Rimu. Svoje prvo Grend slem finale ovi rivali su igrali na Rolan Garosu i Nadal je dobio 3-1. Potom su igrali u finalu Vimbldona gde je Federer pobedio istim rezultatom. Na masters kupu krajem te godine Federer je pobedio Nadala u polufinalu na svom putu do treće titule.

U 2007.-oj godini igrali su pet puta, Federer je dobio tri. Drugu godinu zaredom igrali su tri finala na šljaci, Nadal je pobedio u Monte Karlu a Federer u Hamburgu što je prva pobeda Švajcarca na ovoj podlozi. Sledeći susret je odigran u finalu Rolan Garosa u kojem je Nadal pobedio za treću uzastopnu osvojenu titulu u Parizu. Odigrali su finale Vimbldona i polufinale Masters Kupa na kojima je Federer pobedio.

Nadal i Federer odigrali su 2008. godine četiri meča, Nadal je povećao prednost na 12-6. I treću godinu zaredom igrali su finala na šljaci, Rafa je pobedio u Monte Karlu i Hamburgu. Nadal je takođe osvojio Rolan Garos laganom pobedom u meču koje trajao samo 1 sat i 48 minuta. Nadal i Federer odigrali su finale Vimbldona koje je bilo najduže u istoriji, trajalo je 4 sata i 48 minuta a Rafa je pobedio u petom setu 9-7.

### 2009-2012

Na početku 2009. godine Federer i Nadal igrali su finale Otvorenog prvenstva Australije u tenisu, još jedan fantastičan meč koji je trajao 4 sata i 23 minuta odigrali su ovi rivali a pobedu je odneo Nadal u pet setova. Finale Madrida je dobio Federer u dva seta. Sledeće 2010. godine Nadal i Federer su igrali dva puta, Nadal se revanširao i pobedio na domaćem terenu u Madridu 6-4, 7-6. Na kraju godine Federer je pobedio 2-1 u setovima na finalnom meču završnog mastersa u Londonu.

2011. godina je bila razočaravajuća za Federera i Nadala, prvi put posle 2004 godine njih dvojica nisu zauzimali prvo mesto na kraju godine pre svega zbog fantastične sezone Novaka Đokovića koji je osvojio tri Grend slem titule. Rafa i Fedeks odigrali su četiri meča te godine, prvo na mastersu u Majamiju gde je Nadal lako pobedio. Zatim u polufinalu Madrida Federer je pružio jači otpor ali je Nadal pobedio 2-1. U finalu Rolan Garosa Nadal je osvojio šesti trofej čime se izjednačio sa čuvenim Bjernom Borgom
, Federer je dobio set u tom finalu. U grupnoj fazi završnog mastersa Federer je lako pobedio 6-3, 6-0.

2012. godine Nadal je po drugi put pobedio Federera na Australijan openu i to u polufinalu sa 3-1, tako je trenutno ukupni rezultat 18-9 za Nadala.

## Lista mečeva
Rezultati sa mečeva ATP turnira, Dejvis kupa i glavnog žreba Grend slem turnira.
### Pojedinačno
### Federer—Nadal (10-18)

### Parovi

## Analiza mečeva
* Svi mečevi: **Nadal** vodi 18–10
* Sva finala: **Nadal** vodi 13–6
* Grend slem mečevi: **Nadal** vodi 8–2
* Grend slem finala: **Nadal** vodi 6–2
* ATP Masters finale/mečevi: **Federer** vodi 4–0
* ATP Masters finale/finala: **Federer** vodi 1–0
* ATP Masters 1000 mečevi: **Nadal** vodi 9–4
* ATP Masters 1000 finala: **Nadal** vodi 6–3
* Mečevi u 5 setova: **Nadal** vodi 3–2
* Parovi: **Nadal** vodi 2–1

### Rezultati na podlogama
* Šljaka: **Nadal** vodi 12–2
* Tvrda: 5–5
** Na otvorenom: **Nadal** vodi 5-1
** U dvorani: **Federer** vodi 4-0
* Trava: **Federer** 2–1

## Bilans na Grend slem turnirima

### 2005–2010

### 2011–2012

## Reference

## Povezano
* Rivalstvo Đokovića i Nadala
* Rivalstvo Đokovića i Federera

## Vanjske veze